ai4bharat/Pralekha huggingface dataset:
وزارت خزانہ
سینٹرل بینک ڈیجیٹل کرنسی کے تعارف کے ساتھ’ڈیجیٹل روپئے‘ کا اعلان
سرکاری تجارتی بینکوں کے ذریعے 75 اضلاع میں 75 ڈیجیٹل بینکنگ کی اکائیاں قائم کی جائیں گی
ایک لاکھ پچاس ہزار ڈاک خانوں میں سے صد فیصد کو، 2022 میں اہم بینکاری نظام میں شامل کیا جائے گا
ڈیجیٹل ادائیگی ماحولیاتی نظام کے لیے مالی معاونت جاری رہے گی
خزانہ اور کارپوریٹ امور محترمہ سیتا رمن نے ڈیجیٹل روپئے کے متعارف کئے جانے کا آج اعلان کیا جسے 23-2022 سے ہندوستان کا ریزرو بینک جاری کرے گا۔ آج پارلیمنٹ میں 23-2022 کا بجٹ پیش کرتے ہوئے وزیر خزانہ نے کہا کہ سینٹرل بینک ڈیجیٹل کرنسی ، ڈیجیٹل معیشت کو وسیع فروغ دے گی۔ وزیر موصوفہ نے کہا کہ ڈیجیٹل کرنسی، ایک زیادہ موثر اور سستی کرنسی انتظامیہ کے نظام کے لیے راہ ہموار کرے گی۔ ڈیجیٹل کرنسی، بلاک چین اور دیگر ٹیکنالوجیوں کا استعمال کرے گی۔
ڈیجیٹل بینکاری:
محترمہ سیتا رمن نے کہا کہ حالیہ برسوں میں ملک میں ، ڈیجیٹل بینکاری، ڈیجیٹل ادائیگیاں اور فن ٹیک اختراعات نے بہت تیز رفتاری کے ساتھ وسعت حاصل کی ہے۔ حکومت مسلسل ان سیکٹروں کی اس بات کو یقینی بنانے کے لیے حوصلہ افزائی کر رہی ہےکہ ڈیجیٹل بینکاری کے فوائد، ایک صارف دوست طریقے میں ملک کے طول وعرض میں ہر جگہ پہنچ جائیں۔ اس ایجنڈے کو آگے لے جاتے ہوئے نیز اپنی آزادی کے 75 سال منانے کے لیے وزیر خزانہ نے اعلان کیا کہ ملک کے 75 اضلاع میں سرکاری تجارتی بینکوں کے ذریعے 75 ڈیجیٹل بینکاری کی اکائیاں  قائم کرنے کی تجویز ہے۔
کسی بھی وقت- کسی بھی جگہ ڈاک خانہ بچت:
ایک اور اہم اعلان میں وزیر خزانہ نے کہا کہ 2022 میں 1.5 لاکھ ڈاک خانوں میں سے صد فی صد کو اصل بینکاری کے نظام میں شامل کیا جائے گا جس میں مالیاتی شمولیت اور نیٹ بینکنگ، موبائل بینکنگ، اے ٹی ایم کے ذریعے کھاتوں تک رسائی حاصل ہوسکے گی اور یہ ڈاک خانے کے کھاتوں اور بینک کے کھاتوں کے درمیان رقوم کی آن لائن منتقلی کی سہولت بھی فراہم کرے گا۔ یہ، خاص طور پر دیہی علاقوں میں کسانوں اور بزرگ شہریوں کے لیے بہت مددگار ہوگا اور اس میں بین کارروائی جاتی صلاحیت اور مالیاتی شمولیت کی بھی سہولت ہوگی۔
ڈیجیٹل ادائیگی:
وزیر خزانہ نے یقین دہانی کرائی کہ گذشتہ بجٹ میں اعلان کردہ ڈیجیٹل ادائیگی ، ماحولیاتی نظام کے لیے مالیاتی معاونت، 23-2022 میں بھی جاری رہے گی۔ اس سے ڈیجیٹل ادائیگیوں کو اور زیادہ اختیار کرنے کی حوصلہ افزائی ہوگی۔ انھوں نے کہا کہ اس سے ادائیگیوں کے ان پلیٹ فارموں کے استعمال کو فروغ دینے پر توجہ بھی مرکوز کی جاسکے گی جو کم لاگت اور صارف دوست ہیں۔
صدر جمہوریہ کا سکریٹریٹ
صدرِ جمہوریۂ ہند نے نیتا جی سبھاش چندر بوس کو ، اُن کے 125 ویں یومِ پیدائش پر خراج عقیدت پیش کیا
نئی دلّی ،23 جنوری / صدرِ جمہوریۂ ہند جناب رام ناتھ کووند نے ، آج  کو راشٹر پتی بھون میں نیتا جی سبھاش چند ر بوس کو ، ان کے 125 ویں یومِ پیدائش کے موقع پر خراجِ عقیدت پیش کیا ۔ صدرِ جمہوریہ ٔ ہند نے راشٹر پتی بھون میں ، نیتا جی کی تصویر کے سامنے گلہائے عقیدت نذر کئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 658
(Visitor Counter : 117
وزیراعظم کا دفتر
وزیر اعظم 19 مئی کو شری سوامی نارائن مندر کے زیر اہتمام ’یووا شیور‘ سے خطاب کریں گے
نئی دہلی، 18/مئی 2022 ۔ وزیر اعظم جناب نریندر مودی 19 مئی 2022 کو صبح 10:30 بجے ویڈیو کانفرنسنگ کے ذریعے کریلی باغ، وڈودرا میں منعقد ہونے والے ’یووا شیور‘ سے خطاب کریں گے۔ شری سوامی نارائن مندر، کنڈل دھام اور شری سوامی نارائن مندر کریلی باغ، وڈودرا، شیور کا اہتمام کر رہے ہیں۔
شیور کا مقصد سماجی خدمت اور قوم کی تعمیر میں زیادہ سے زیادہ نوجوانوں کو شامل کرنا ہے۔ اس کا مقصد نوجوانوں کو ایک بھارت شریشٹھ بھارت، آتم نربھر بھارت، سووچھ بھارت وغیرہ جیسے اقدامات کے ذریعے ایک نئے بھارت کی تعمیر میں شراکت دار بنانا بھی ہے۔
زراعت اور کاشتکاروں کی فلاح و بہبود کی وزارت
نامیاتی کھادوں کی پیداوار میں اضافہ
زراعت اور کسانوں کی بہبود کے مرکزی وزیر جناب نریندر سنگھ تومر نے آج مطلع کیا کہ حکومت ملک میں نامیاتی کھیتی کو فروغ دینے کے لیے، 2015-16 مخصوص اسکیمیں نافذ کر رہی ہے جن میں پرمپراگت کرشی وکاس یوجنا  اور مشن آرگینک ویلیو چین ڈیولپمنٹ ان نارتھ ایسٹ ریجن  شامل ہیں۔
جناب تومر نے نامیاتی کھادوں کی پیداوار بڑھانے اور نامیاتی کھیتی کو فروغ دینے سے متعلق ایک سوال کے جواب میں راجیہ سبھا میں ایک بیان پیش کیا۔ انہوں نے کہا، ان اسکیموں کے تحت، کسانوں کو بنیادی طور پر نامیاتی اشیاء سمیت نامیاتی کھادوں کا استعمال کرتے ہوئے، نامیاتی کاشت کرنے کی ترغیب دی جاتی ہے اور یہ اسکیمیں کسانوں کو پیداوار سے لے کر نامیاتی پیداوار کی مارکیٹنگ تک کاآخری سہارا فراہم کرتی ہیں۔
جناب تومر نے بتایا کہ کسانوں کو نامیاتی کھاد کی آن فارم پیداوار اور اس کے استعمال کے بارے میں تربیت فراہم کرنا، ان اسکیموں کا لازمی حصہ ہے۔
جناب تومر نے کہا کہ کسانوں کو پی کے وی وائی کے تحت 31000 روپے/ہیکٹر/3 سال اور ایم او وی سی ڈی این ای آر کے تحت، 32500/ہیکٹر/3 سال کی مختلف نامیاتی اشیاء کے لیے سبسڈی فراہم کی جاتی ہے اورسال 23-2022کے لیے نامیاتی کھیتی کو فروغ دینے کے لیے 667.34 کروڑ روپے مختص کیے گئے ہیں۔
ا قتصادی امور کی کابینہ کمیٹی
کابینہ نے گنا کسانوں کے لئے تقریباً 3500 کروڑ روپئے کی امداد کو منظوری دی
یہ امداد براہ راست کسانوں کے کھاتوں میں جمع کی جائے گی
اس فیصلے سے پانچ کروڑ گنا کسانوں اور اُن پر منحصر افراد کے ساتھ ساتھ چینی ملوں میں ملازم پانچ لاکھ ورکروں اور متعلقہ سرگرمیوں کے لوگوں کو فائدہ ہو گا
نئی دلّی ، 16 دسمبر / وزیر اعظم نریندر مودی کی صدارت میں اقتصادی امور کی کابینہ کمیٹی نے گنا کسانوں کے لئے تقریباً 3500 کروڑ روپئے کی امداد کو منظوری دی ہے ۔
سر دست بھارت میں تقریباً 5 کروڑ گنا کسان اور اُن کے لواحقین ہیں ۔ اس کے علاوہ ، تقریباً پانچ لاکھ ورکر چینی ملوں اور متعلقہ سرگرمیوں میں ملازم ہیں اور اُن کا روز گار بھی چینی کی صنعت پر منحصر ہے ۔
کسان اپنا گنا چینی ملوں کو فروخت کرتے ہیں ۔ البتہ ، کسانوں کو چینی مل مالکان سے اپنے بقایہ جات نہیں مل رہے ہیں کیونکہ اُن کے پاس چینی کا اضافی ذخیرہ موجود ہے ۔ اُن کی تشویش کو دور کرنے کے لئے حکومت چینی کے اضافی اسٹاک کو نکالنے کی سہولت فراہم کر رہی ہے ۔ اس سے گنا کسانوں کو ، اُن کی بقایہ جات کی ادائیگی کی جا سکے گی ۔ حکومت اِس مقصد کے لئے تقریباً 3500 کروڑ روپئے خرچ کرے گی اور یہ امداد چینی ملوں کی جانب سے ، اُن کے بقایہ جات اور گنے کی قیمت کے لئے کسانوں کے کھاتوں میں براہ راست جمع کی جائے گی اور یہ مل کے اکاؤنٹ میں جمع کی جائے گی ۔
اس سبسڈی کا مقصد چینی کے سیزن 21-2020 ء کے لئے زیادہ سے زیادہ قابلِ قبول برآمداتی کوٹہ  کے لئے مختص 60 ایل ایم ٹی چینی کی بر آمدات کے لئے ، اس کے رکھ رکھاؤ ، بین الاقوامی اور ملکی ٹرانسپورٹ ، مال برداری کے چارجز اور بر آمدات سمیت فروخت کے اخراجات کا احاطہ کرنا ہے ۔
اس فیصلے سے پانچ کروڑ گنا کسانوں ، اُن کے لواحقین کے ساتھ ساتھ چینی ملوں اور متعلقہ سرگرمیوں میں ملازم پانچ لاکھ ورکروں کو فائدہ ہو گا ۔
۔۔۔۔۔۔۔۔۔۔

U. No. 8143
(
وزیراعظم کا دفتر
وزیر اعظم نے وشوکرما جینتی کے موقع پر عوام کو مبارکباد پیش کی
وزیر اعظم جناب نریندر مودی نے وشوکرما جینتی کے موقع پر عوام کو مبارکباد پیش کی ہے۔ انہوں نے ان تمام صناعوں اور تخلیق کاروں کی بھی ستائش کی جو اپنی لگن، صلاحیت اور محنت شاقہ سے سماج میں اختراع کو پروان چڑھا رہے ہیں۔
ایک ایکس پوسٹ میں وزیر اعظم نے کہا؛
’’بھگوان وشوکرما کی جینتی کے موقع پر تمام پریوارجنو کو بہت بہت مبارکباد۔ اس موقع پر اپنی لگن، صلاحیت اور محنت شاقہ سے سماج میں اختراع کو آگے لے جانے والے تمام تر صناعوں اور تخلیق کاروں کو تہہ دل سے سلام پیش کرتا ہوں۔‘‘
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ امنگوں والے اضلاع کے ضلع کلکٹروں کے لیے وبا کی صورتحال میں اچھی حکمرانی کے طور طریقوں پر کل ایک ورکشاپ سے خطاب کریں گے
اچھی حکمرانی کے قومی مرکز  اور انتظامی اصلاحات ، عوامی شکایات اور بھارت میں یکسر تبدیلی کے قومی ادارے  نے مل کر کووڈ – 19 کے بارے میں ایک روزہ ورکشاپ کا انعقاد کیا
نئی دہلی، 03 ستمبر ، 2020 / عملے ، عوامی شکایات اور پنشن کے مرکزی وزیر ڈاکٹر جتیندر سنگھ این سی جی جی - این آئی ٹی آئی میں ایک روزہ ورکشاپ میں اختتامی خطبہ دیں گے۔ اس ورکشاپ کا موضوع ہے کووڈ – 19 کسی وبا کی صورت میں امنگوں والے اضلاع میں اچھی حکمرانی کے طور طریقے ، یہ ورکشاپ ویبینار کے وسیلے سے 4 ستمبر 2020 کومنعقد کی جائے گی۔ ایک روزہ کانفرنس میں حکموت ہند کی وزارتوں / محکموں ، ریاستی سرکاروں کے چیئرمین اور اسپیکرس اور ضلع کلکٹرس بھی شامل ہیں۔ ورکشاپ میں حصہ لینے والوں میں ڈی اے آر پی جی ، نیتی ، مرکزی وزارتیں ، امنگوں والے اضلاع کے پروگرام کے تحت مرکزی پربھاری افسران کے طور پر فرائض انجام دینے والے حکومت ہند کے سینئر سول افسران ریاستی سرکاروں کے سینئر افسران ، ضلع کلکٹرس اور امنگوں والے اضلاع کے پروگرام کو چلانے والے ضلعے کی سطح کے افسران پر مشتمل ہے۔ اختتامی جلسے میں حکومت ہند کے نیتی آیوگ کے سی ای او جناب امیتابھ کانت اور ڈی اے آر پی جی اور ڈی پی پی ڈبلیو کے سکریٹری ڈاکٹر کے شیواجی مندوبین سے خطاب کریں گے۔ اس ورکشاپ کا تصور مشترکہ طور پر اچھی حکمرانی کے قومی مرکز ، انتظامی اصلاحات اور عوامی شکایات کے محکمے اور نیتی نے مل کر پیش کیا تھا، جس کا مقصد کووڈ – 19 وبا سے نمٹنے میں ضلعے کی سطح کے سرکاری طور طریقوں سے متعلق معلومات بہم پہنچانا ہے۔
تکنیکی اجلاس میں صحت کے شعبے کی حکمرانی ، ای – حکمرانی ، زراعت اور آبی وسائل کے بندوبست ، شمال مشرقی ریاستوں اور تعلیمی حکمرانی کے شعبوں میں بہترین طور طریقوں کو شامل کیا جائے گا۔ اجلاس میں شرکت کرنے والی شخصیتوں میں شمال مشرقی خطے کی ترقی کے خصوصی سکریٹری جناب اندیور پانڈے ، تعلیم اور خواندگی کے سابق سکریٹری جناب انل سوروپ ، کرناٹک سرکار کی ایڈیشنل چیف سکریٹری محترمہ شالینی رجنیش ، جل شکتی کی وزارت کے تحت پینے کے پانی اور صفائی ستھرائی کے محکمے کے پانی کے امور سے متعلق ایڈیشنل سکریٹری جناب بھرت لال اور تمل ناڈو ای حکمرانی اتھارٹی کے سی ای او اور ای حکمرانی کمشنر ڈاکٹر سنتوش مشرا بھی شامل ہیں۔ امنگوں والے اضلاع کے 20 ضلع کلکٹرس تکنیکی اجلاس میں پرزینٹیشن دیں گے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔03
U – 5060
(Visitor Counter : 180
سائنس اور ٹیکنالوجی کی وزارت
کینسر تحقیق پہل قدمیوں کے موضوع پر بھارت – برطانیہ مفاہمتی عرضداشت کو کابینہ کی منظوری
نئی دہلی،07 مارچ / / مرکزی کابینہ نے وزیر اعظم نریندر مودی کی قیادت میں بھارت اور برطانیہ کے مابین کینسر تحقیقی پہل قدمیوں کے موضوع پر طے پانے والی مفاہمتی عرضداشت کو اپنی منظوری دے دی ہے ۔ واضح رہے کہ اس مفاہمتی عرضداشت پر 14 نومبر ، 2018 ء کو دستخط عمل میں آئے تھے ۔
تفصیلات :
بھارت – برطانیہ کینسر تحقیق پہل قدمی کے تحت ایسے تحقیقی چیلنجوں یا چنوتیوں کے پورے ایک سلسلے کی شناخت کی جائے گی ، جو کینسر کے علاج کی استطاعت ، تدارک اور کینسر کے مریض کی نگہداشت سے متعلق ہیں ۔ اس کے تحت سرکردہ بھارتی اور برطانوی ماہرین کو یکجا ہونے کا موقع فراہم کیا جائے گا ۔ یہ وہ ماہرین ہوں گے ، جن کا تعلق شفاخانہ جاتی تحقیقات ، آبادی سے متعلق تحقیقات ، نئی ٹیکنا لوجیوں اور طبیعاتی سائنسز کے شعبوں سے ہے ۔ یہ پہل قدمی نئے تحقیقی اتحاد کو پروان چڑھانے کے لئے سرمایہ فراہم کرے گی اور کینسر کے نتائج سے نمٹنے کے لئے خاطر خواہ پیش رفت کے سلسلے میں با اثر تحقیق کا فریضہ انجام دے گی ۔
سرمایہ فراہمی کا طرز :
پانچ برسوں میں اس پہل قدمی کے لئے درکار مجموعی تحقیقی سرمایہ کاری 10 ملین برطانوی پاؤنڈ  کے بقدر ہو گی ۔ اس طرح کی فنڈنگ کے لئے سی آر یو کے کا حصص 5 ملین برطانوی پاؤنڈ  کے بقدر کا ہو گا ۔ ڈی بی ٹی اپنی جانب سے اس طرح کی فنڈنگ میں 5 ملین برطانوی پاؤنڈ  کا تعاون دے گی ۔ اسی طریقے کے مساوی سرمایہ کی فراہمی مالی سال کی ابتدا میں جاری شرحوں کے مطابق کی جائے گی ۔
اثرات :
کینسر کے نتائج سے متعلق ٹیکنا لوجی ، حیاتیاتی طبی ، شفاخانہ جاتی اور ادویہ جاتی اختراعات میں ہونے والی ترقی کے باوجود پوری دنیا میں پہلے سے زائد از وزن کا حامل حفظانِ صحت نظام اب بھی بڑھتی ہوئی کینسر نگہداشت کی لاگت کے بڑھتے ہوئے زبردست وزن کے سامنے لاچار ہے ۔ بھارت – برطانیہ تحقیقی پہل قدمیاں ، ایسے اشتراک کا راستہ ہموار کریں گی ، جو بہترین محققین ، سائنس دانوں ، حفظانِ صحت اداروں اور دیگر اداروں کو یکجا ہونے کا موقع فراہم کرے گی اور یہ تمام افراد اور ادارے کثیر شعبہ جاتی تحقیق پلیٹ فارم پر جمع ہو سکیں گے اور اس کے نتیجے میں کینسر کی نگہداشت کے لئے اعلیٰ قدر و قیمت کی حامل ، کم لاگت والے نتائج حاصل ہو سکیں گے ۔ ڈاکٹورل سطح پر متعدد تعداد میں اسامیاں ، ڈاکٹورل سطح سے اوپر کی تحقیقات اور کینسر کے علاج سے متعلق سائنس دانوں کے لئے بھی مواقع فراہم ہوں گے ۔ انہیں نہ صرف یہ کہ جدید ترین ٹیکنا لوجیوں کی تربیت دی جائے گی بلکہ ضروری قیادت کی تربیت بھی فراہم کی جائے گی اور انہیں پروجیکٹ کے انتظام کی ہنر مندیوں سے بھی واقف کرایا جائے گا ، جن سے وہ تعلیمی اداروں میں مدت کار پر مبنی ٹریک تحقیق کا کام جاری رکھ سکیں گے یا متعلقہ حیاتیاتی ادویہ صنعت کی رہنمائی کر سکیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1476
(Visitor Counter : 59
وزیراعظم کا دفتر
وزیر اعظم نے اروناچل پردیش کے ترقیاتی کاموں کا ذکر کیا
اروناچل پردیش کے ترقیاتی کاموں کے بارے میں مرکزی وزیر داخلہ جناب امت شاہ کے ٹوئٹ کا جواب دیتے ہوئے، وزیر اعظم نے ٹوئٹ کیا:
’’ان ترقیاتی کاموں سے اروناچل پردیش کے دور افتادہ علاقوں میں رہنے والے لوگوں کی زندگی کا معیار بہتر ہوتا۔‘‘
مرکزی وزیر داخلہ جناب امت شاہ نے ایک ٹوئٹ کے ذریعے اطلاع دی کہ انہوں نے کبیتھو میں آئی ٹی بی پی کے ذریعے شروع کی گئی متعدد اسکیموں کے ساتھ ہی 9 منی- مائیکرو ہائڈرو الیکٹرک پروجیکٹوں کا افتتاح کیا ہے۔ انہوں نے خواتین کی قیادت والے ایس ایچ جی کے ذریعے لگائی جانے والی نمائش میں بھی شرکت کی ہے۔
وزیر اعظم نے ٹوئٹ کیا:
ماحولیات، جنگلات اور موسمیاتی تبدیلی کی وزارت
حکومت ملک بھر میں پی پی پی طریقے سے چڑیا گھروں کی جدید کاری اور وسعت کا منصوبہ تیار کر رہی ہے : جناب پرکاش جاوڈیکر
نئی دہلی،05 اکتوبر ،2020 / ماحولیات ، جنگلات ، آب و ہوا میں تبدیلی کے وزیر جناب پرکاش جاوڈیکر نے جنگلاتی زندگی کے ہفتے 2020 کی تقریبات کے موقعے پر ملک کو متنوع جنگلاتی زندگی پر مبارکباد دی ہے اور کہا ہے کہ حکومت پورے ملک میں سرکاری ، پرائیویٹ شراکت داری پی پی پی کے طریقے سے 160 چڑیا گھروں کی جدید کاری اور فروغ کی جانب کے کام کر رہی ہے، جس کا مقصد جنگلاتی زندگی اور انسانوں کے درمیان تال میل کی حوصلہ افزائی کرنا اور جنگلاتی زندگی کے رویے کااورزیادہ قریب سے مشاہدہ کرنےا ور اسے سمجھنے میں لوگوں کی مدد کرنا ہے۔
مرکزی وزیر نے بتایا کہ ملک بھر کے سبھی چڑیا گھروں کی جدید کاری اور فروغ کے لیے پالیسی پر کام جاری ہے اور یہ کام آئیندہ بجٹ کے دوران شروع کر دیا جائے گا۔ جناب جاوڈیکر نے مزید کہا کہ ریاستی سرکاریں ، کارپوریشن، تجارتیں اور عوام اس منصوبے کا اہم حصہ ہوں گے۔ اس سے تماشائیوں خاص طور پر طلبا اور بچوں کو مزید تجربہ کرنے میں مدد ملے گی۔ نیز اگلی پیڑھی کو جانوروں کو قریب سے دیکھنے کا تجربہ ہوگا تاکہ جنگلاتی زندگی کے فطرت اور انسانوں کے مابین رابطے کو فروغ دیا جا سکے۔
اس موقعے پر جناب جاوڈیکر نے سی زیڈ اے -ٹی ای آر آئی کی ایک رپورٹ بھی جاری کی۔ جس کا عنوان ہے ’ماحولیاتی نظام کے خدمات کا اقتصادی جائزہ ، نیشنل زوؤلوجیکل پارک نئی دلی ‘ ہے۔ اس رپورٹ میں چڑیا گھر جیسی آبادیوں کی ، انسانی خوشحالی اور پورے بھارت میں اس جیسی آبادیاں اور زیادہ قائم کیے جانے کی ضرورت کی اہمیت کو اجاگر کیا گیا ہے۔
وزیر موصوف نے سی زیڈ اے - پرانی متر ایوارڈ بھی عطا کیے جس کا مقصد چڑیا گھر کے عملے کی اس بات کے لیے حوصلہ افزائی کرنا ہے کہ وہ پکڑے گیے مویشیوں کو بندوبست اور بہبود کے لیے اور زیادہ کام کریں۔ یہ ایوارڈز چار زمروں کے تحت دیئے گئے غیر معمولی ڈائریکٹر / کیوریٹر ، مویشیوں کے غیر معمولی ڈاکٹر ، غیر معمولی ماہر حیاتیات / ماہر تعلیم اور غیر معمولی مویشی پرور۔
وزیر موصوف نے اس ورچوئل بات چیت کے دوران ملک بھر جکے اسکولی بچوں کے سوالوں کے جواب بھی دیئے۔ جن کا تعلق جنگلاتی زندگی کے تحفظ اور انسانوں اور جنگلاتی زندگی کے درمیان تال میل سے تھا۔ انہوں نے کہا کہ ہمیں ملک کی قابل قدر جنگلاتیزندگی کے تحفظ کے تئیں مل کر کام کرنا چاہیے۔
سی زیڈ اے جسے بھارت کے چڑیا گھروں کی کارکردگی کی نگرانی کے لیے قائم کیا گیا تھا، نیز ایکس -سی ٹو اقدامات کے ذریعے جنگلاتی زندگی کے تحفظ کی حکمت عملی کی تکمیل کے لیے قائم کیا گیا تھا۔ آج تقریباً 160 چڑیا گھروں اور بچاؤ مرکزوں کو تسلیم کر چکی ہے، جن میں جانوروں کو رکھنے اور ان کی فلاح کے لیے عالمی معیارات نافذ کیے گیے ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6100
(Visitor Counter : 151
وزیراعظم کا دفتر
وزیر اعظم 13 دسمبر کو سری اروبندو کی 150ویں یوم پیدائش کی یاد میں منعقد ایک پروگرام میں شرکت کریں گے
وزیر اعظم اس موقع پر سری اروبندو کے اعزاز میں یادگاری سکہ اور ڈاک ٹکٹ جاری کریں گے
وزیر اعظم جناب نریندر مودی 13 دسمبر 2022 کو شام 5 بجے ویڈیو کانفرنسنگ کے ذریعے سری اروبندو کی 150ویں یوم پیدائش کی یاد میں ایک پروگرام میں شرکت کریں گے۔ آزادی کا امرت مہوتسو کے زیراہتمام کمبن کلائی سنگم، پڈوچیری میں منعقد ہونے والے اس پروگرام میں وزیر اعظم سری اروبندو کے اعزاز میں ایک یادگاری سکہ اور ڈاک ٹکٹ جاری کرتے ہوئے دیکھیں گے۔ وہ اس موقع پر اجتماع عام سے بھی خطاب کریں گے، جس میں ملک بھر سے سری اروبندو کے پیروکار شامل ہوں گے۔
سری اروبندو جو 15 اگست 1872 کو پیدا ہوئے، ایک وژنری تھے جنھوں نے ہندوستان کی جدوجہد آزادی میں دیر پا تعاون کیا۔ آزادی کے 75 سال کے موقع پر ہندوستان کے لوگوں کی شاندار تاریخ، ثقافت اور کامیابیوں کو منانے کی ایک کوشش - آزادی کا امرت مہوتسو پورے ملک میں سال بھر کی سرگرمیوں اور پروگراموں کا اہتمام کرکے سری اروبندو کی 150ویں یوم پیدائش کی یاد منا رہا ہے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی تعداد بڑھ کر 33.57 کروڑہوگئی ہے
گزشتہ 24 گھنٹوں میں 48.786 نئے معاملے درج کئے گئے ہیں، اب مسلسل چوتھے دن 50000سے کم یومیہ نئے معاملے درج کئے جارہے ہیں
بھارت میں زیرعلاج معاملوں کی تعداد  کُل معاملوں کا صرف 1.72فیصد ہے
مسلسل 24ویں دن یومیہ پازیٹو شرحیں  5فیصد سے کم ہیں
نئی دہلی، یکم جولائی2021: گزشتہ روز بھارت میں مجموعی ٹیکہ کاری کی تعداد بڑھ کر 33.57کروڑ ہوگئی ہے۔آج صبح سات بجے تک کی عبوری رپورٹ کے مطابق 4475791 سیشنز کے ذریعہ کُل 335716019 ویکسین کی خوراکیں دی جاچکی ہیں۔گزشتہ 24 گھنٹوں میں 2760345ویکسین کی خوراکیں دی گئی ہیں۔
جن لوگوں کی ٹیکے دئے گئے ہیں ان کی تعداد درج ذیل ہے
|
|
صحت کارکنان
|
|
پہلی خوراک
|
|
1,02,12,078
|
|
دوسری خوراک
|
|
72,56,031
|
|
صف اول کے کارکنان
|
|
پہلی خوراک
|
|
1,75,12,765
|
|
دوسری خوراک
|
|
95,16,814
|
|
18سے 44سال کی عمر کے افراد
|
|
پہلی خوراک
|
|
9,16,00,418
|
|
دوسری خوراک
|
|
21,82,234
|
|
45سے 59سال کی عمر کے افراد
|
|
پہلی خوراک
|
|
8,86,47,056
|
|
دوسری خوراک
|
|
1,63,14,943
|
|
60سال سے زیادہ عمر کے افراد
|
|
پہلی خوراک
|
|
6,81,27,563
|
|
دوسری خوراک
|
|
2,43,46,117
|
|
میزان
|
|
33,57,16,019
21 جون 2021سے عالمگیر کووڈ -19 ٹیکہ کاری مہم کے نئے مرحلے کی شروعات ہوئی تھی۔مرکزی حکومت ملک بھر میں کووڈ -19 ٹیکہ کاری کے دائرے کو بڑھانے اور اس کی رفتار تیز کرنے کے لئے پُرعز م ہے۔
بھارت میں گزشتہ 24 گھنٹے میں 48786 نئے معاملے درج کئے گئے ہیں۔
مسلسل چوتھے دن 50000 سے کم یومیہ نئے معاملے درج کئے جارہے ہیں۔یہ مرکز اورریاست / مرکز کے زیر انتظام علاقوں کی طرف سے پائیدار اور اجتماعی کوششوں کا نتیجہ ہے۔
بھارت میں زیر علاج معاملوں کی تعداد میں مسلسل گراوٹ درج کی جارہی ہے۔ملک میں آج زیرعلاج معاملوں کی تعداد 5,23,257 ہے۔گزشتہ 24 گھنٹوں میں کووڈ معاملوں کی تعداد کم ہوکر 13807 ہوگئی ہے اور زیر علاج معاملوں کی تعداد اب ملک کے کُل پازیٹو معاملوں کا 1.72 فیصد ہے۔
کووڈ -19انفیکشن سے زیادہ سے زیادہ لوگ صحتیاب ہورہے ہیں۔مسلسل 49 ویں دن یومیہ نئے معاملوں کے مقابلے بھارت میں یومیہ صحتیابی کی تعداد میں مسلسل اضافہ درج کیا جارہا ہے۔ گزشتہ 24 گھنٹوں میں 61588صحتیابی کے معاملے درج کئے گئے ہیں۔ گزشتہ 24 گھنٹے کے دوران یومیہ نئے معاملوں کے مقابلے 12000  سے زیادہ صحتیابی کے معاملے درج کئے گئے ہیں۔
وبا کی شروعات سے کووڈ -19سے متاثر افراد میں سے 2,94,88,918 افراد پہلے ہی کووڈ -19سے صحتیاب ہوچکے ہیں اور گزشتہ 24 گھنٹے میں 1588 مریض صحتیاب ہورہے ہیں۔مجموعی صحتیابی کی شرح 96.97فیصد ہے ، جو کووڈ-19 سے صحتیابی میں اضافے کے رجحان کو ظاہر کررہا ہے۔
.
ملک بھر میں جانچ کی صلاحیتوں میں خاطر خواہ اضافہ ہوا ہے ۔ ملک میں گزشتہ 24 گھنٹے میں کُل 1921450 ٹیسٹ کئے گئے ہیں۔مجموعی طورپر بھارت میں اب تک 41.20 کروڑ  ٹیسٹ کئے گئے ہیں۔
ایک طرف ملک بھر میں جانچ کی صلاحیتوں میں اضافہ ہوا ہے ،جس کی بدولت ہفتہ وار پازیٹو معاملوں میں کمی دیکھی جارہی ہے ۔ ہفتہ وار پازیٹو شرح سردست 2.64فیصد ہے۔جبکہ یومیہ پازیٹو شرح آج 2.54فیصد ہے۔مسلسل 24ویں دن اب یہ معاملے 5 فیصد سے کم رہ گئے ہیں۔
ارضیاتی سائنس کی وزارت
مانسون کی شمالی حد  دیو، سورت ، نندربار، بھوپال ، نوگاوں ، ہمیرپور، بارہ بنکی ، بریلی ، سہارنپور،انبالہ اور امرتسرسے ہوکرگزررہی ہے
مغربی ہواؤں کی تیز ہونے کی وجہ سے شمال مغربی بھارت کے باقی حصوں میں مانسون کی رفتاردھیمی ہونے کا امکان
نئی دہلی 14؍جون :ہندوستان کے محکمہ موسمیات  کے قومی موسم کی پیش گوئی کرنے والے مرکزکے مطابق

پورے ہندوستان کے موسم کی سمری اور پیش گوئی بلیٹن
- مانسون کی شمالی حد این ایل ایم اس وقت 20.5°N/ Long. 60°E, مشرقی سمت دیو، سورت ، نندربار، بھوپال ، نوگاوں ، ہمیرپور، بارہ بنکی ، بریلی ، سہارنپور، انبالہ اور امرتسر سے ہوکرگزررہی ہے ۔
- مغربی ہواؤں کے وسطی طول البلدپرتیز ہونے کی وجہ سے شمال مغربی ہندوستان کے باقی حصوں میں مانسون کے آگے بڑھنے کی رفتاردھیمی ہونے کا امکان ہے ، مانسون کی پیش رفت پرلگاتارنگرانی رکھی جائے گی اور روزانہ بنیاد پر مزید اپڈیٹ فراہم کرائی جائے گی ۔
- کم دباؤ کا علاقہ جھارکھنڈ اوراس سے متصل حصوں کے اوپربناہواہے اور اس کے ساتھ ہی بنا گردابی ہواوں کاایریا وسطی –ٹروسفیرک سطحو ں تک بناہواہے اس کے مغرب اورشمال مغربی سمت میں بڑھنے کا امکان ہے ۔ مغربی راجستھان سے شمال مغربی خلیج بنگال کی خلیج کے بیچ ایک ٹرف بناہواہے ۔ایک دیگر ٹرف بحرعرب کے وسطی مشرقی حصوں سے جنوبی کونکن تک بناہواہے ۔ جنوبی مہاراشٹرکے ساحلی حصوں سے شمالی ساحلی حصوں سے شمالی ساحلی کیرل کے بیچ بھی ساحلی ٹرف سرگرم ہیں۔
- مذکورہ نظام کے اثرکے تحت
مشرقی وسطی اور شمال مشرقی ہندوستان میں اگلے چارپانچ دنوں کے دوران بیش ترمقامات پر بارش کے ساتھ ایک دومقامات پر بادلوں کی گھن گرج ہونے اوربجلی گرنے کاامکان ہے ۔ ان علاقوں میں آئندہ 4دنوں کے دوران انتہائی شدید بار ش ہوسکتی ہے ۔ بہارمیں ایک دومقامات پر موسلادھاربارش ہوسکتی ہے ۔
2-کونکن ،گوا، کرناٹک اورماہے میں اگلے چاردنوں کے دوران بیشترمقامات پربارش ہونے کا امکان ہے ، ان حصوں میں ایک دومقامات پربھاری سے انتہائی بھاری بارش کے ساتھ بادلوں کے گرجنے اور بجلی گرنے کا اندیشہ ہے ۔ کونکن ، گوااورساحلی کرناٹک میں 14و 15جون کو انتہائی شدید بارش ہوسکتی ہے ۔
3-شمال مغربی ہندوستان میں اگلے تین دنوں کے دوران کچھ مقامات پر گرج اوربجلی کڑکنے کے ساتھ بارش ہونے کا امکان ہے اس کے بعد مشرقی شمالی ریاست کو چھوڑ کر باقی حصوں میں بارش کی سرگرمیاں کم ہوجائیں گی جبکہ مشرقی اترپردیش میں بیشترمقامات پربارش جاری رہے گی ۔ مشرقی اترپردیش میں اگلے پانچ دنوں کے دوران زبردست بارش ہوسکتی ہے ۔15جون کو مشرقی اترپردیش میں بارش کی شدت سب سے زیادہ ہوگی ۔
اتراکھنڈ ، اترپردیش ، راجستھان ، مدھیہ پردیش اوربہارمیں 14اور15جون کو جب کہ جھارکھنڈ میں 14جون اورپنجاب ہریانہ میں 15جون کو بادلوں کے اوسط سے تیز گرجنے کے ساتھ کئی باربجلی کڑکنے کے واقعات رونماہوسکتے ہیں ، تیز ہوائیں بھی چلیں گی ان قدرتی واقعات کے سبب گھرسے باہرکام کرنے والوں اورمویشیوں کے لئے خطرہ پیداہوسکتاہے۔
صدر جمہوریہ کا سکریٹریٹ
اخباری بیان
راشٹرپتی بھون نئی دلی کے دربار ہال میںکو صبح ساڑھے نو بجے منعقد ایک تقریب میں جسٹس شرد اروند بوبڈے کو سپریم کورٹ کے چیف جسٹس کے منصب کا حلف دلایا گیا۔انہوں نے صدر جمہوریہ کے روبرو اپنے اس منصب جلیلہ کا حلف لیا۔
۔۔۔۔۔۔۔۔۔۔۔
م ن ۔س ش۔ ت ع۔
U-5146
(Visitor Counter : 43
وزیراعظم کا دفتر
وزاعظم 28 دسمبر کو 100 ویں کسان ریل کو جھنڈی دکھاکر روانہ کریں گے
نئی دہلی، 26 دسمبر 2020، وزیراعظم جناب نریندر مودی 28 دسمبر کو شام ساڑھے چار بجے ویڈیو کانفرنسنگ کے ذریعہ مہاراشٹر میں شنگولہ سے شالیمار مغربی بنگال تک کی 100 ویں کسان ریل کو جھنڈی دکھاکر روانہ کریں گے۔ مرکزی وزرا جناب نریندر سنگھ تومراور جناب پیوش گوئل بھی اس موقع پر موجود رہیں گے۔
ملٹی کموڈیٹی ٹرین سروس پھول گوبھی،شملہ مرچ، بند گوبی،سہجن، مرچ ، پیاز جیسی سبزیوں کے ساتھ انگور، سنترے، انار ، کیلے اور شریفے جیسے پھلوں کی بھی ڈھلائی کرے گی ۔ راستے میں آنے والے تمام اسٹاپوں پر جلد خراب ہونے والی اشیا صارفین کی لدائی اور اترائی کی اجازت ہوگی اور بھیجے جانے والی اشیا کے سائز پر کوئی پابندی نہیں ہوگی۔ حکومت ہند پھلوں اور سبزیوں کی ڈھلائی پر 50 فیصد کی سبسڈی دے گی۔
کسان ریل کے بارے میں
پہلی کسان ریل 7 اگست 2020 کو دیو لالی سے دانا پور تک کے لئے شروع کی گئی تھی جس کی بعد میں مظفر پور تک کے لئے توسیع کی گئی۔ کسانوں کی جانب سے اس کا اچھا ردعمل ملنے پر اس کے دوروں کو ہفتہ وار سے بڑھاکر ہفتے میں تین دن کردیا گیا۔
زرعی پیداوار کی ملک بھر میں تیز رفتار کو یقینی بنانے میں کسان ریل نے ایک گیم چینجر کے طور پر کام کیا ہے۔اس نے جلد خراب ہونے والی پیداوار کی ایک بلا روکاوٹ سپلائی چین فراہم کرائی ہے۔
۔۔۔۔۔۔۔۔۔۔۔
م ن۔ا گ۔ن ا۔
U-8448
(